વિશ્વની સૌંથી ઉંચી પ્રતિમા- ‘સ્ટેચ્યુ ઓફ યુનિટી’ ના લોકાર્પણ- રાષ્ટ્રાર્પણ માટે સરદાર જયંતિ- તા.૩૧ મી ઓકટોબરે કેવડીયા ખાતે આવી રહેલા વડાપ્રધાન નરેન્દ્ર મોદીની ઉપસ્થિતિમાં યોજાનારા વિવિધ કાર્યક્રમને આખરી ઓપ અપાઇ રહયો છે. ગુજરાતના મુખ્ય સચિવ જે.એન.સીંધ તથા વરિષ્ઠ સનદી અધિકારીઓ,પીએમઓના વરિષ્ઠ અધિકારીઓ વિગેરેએ તા.૩૧ મી ઓકટોબરે યોજાનારા કાર્યક્રમને આખરી ઓપ આપતા વિશેષ કરીને ઇન્ડીયન એવિએશનના અધિકારીઓ સાથે કદમતાલ મેળવતા, મિનિટ ટુ મિનિટ કાર્યક્રમનું રીહર્ષલ એસપીજી ની ઉપસ્થિતિમાં હાથ ધર્યું હતું. વૈશ્વિક સ્તરે ભારતની ગરિમા અને ક્ષમતાનો પરિચય કરાવતા આ કાર્યક્રમનાં સુચારૂ આયોજન,વ્યવસ્થા માટે મુખ્ય સચિવ જે.એન.સીંધે વિસ્તૃત માર્ગદર્શન પુરૂં પાડયું હતું.